  Виталий Пронин 2017-тӥ ар Россиын ялэмын Инкуазез утён арен. Соин валче «Удмурт дунне» газет 12-16 аресъем нылпиослы «Ожо-вожо» конкурс ялэ. Пиналъёс асьсэ быгатэмзэс 2 номинацияя эскерыны быгатозы: Инкуазез утёнлы сӥзем тужгес ӟеч кылбур яке верос гожтоно. Одӥг адями тужгес троссэ 3 ужзэ келяны быгатоз. Инкуазез утёнлы сӥзем тужгес ӟеч проект (акция). Проектэз (акциез) улонэ пыӵатоно но та сярысь вакчияк мадёно. Умой луоз, туспуктэмъёс но келяды ке. Акцие пыриськыны быгатоз быдэс класс но. Но класс 5 адямилэсь бадӟым ке, конкурсэ пыриськем сярысь сертификат быдэс класслы одӥг гинэ сётӥське, 5-лэсь ӧжыт ке - котькудӥзлы. Конкурсэ ужъёслэн темаоссы таӵеесь луыны быгатозы: Пӧйшуръёсты но соослэсь улон интызэс утён. Транспортлэн укыр трос луэмез но инкуазез кырсёмытон. Нюлэскын астэ шонер возён, сое тылпулэсь утён. Шуръёсты, ошмесъёсты, тыосты утён, вулэн чылкытлыкез сярысь сюлмаськон. Жуг-жагез утялтон (семьяын, школаын, гуртын яке карын жагез утялтон амалъёс). Кылем-мылем арбериослы, жуг-жаг пӧлы куштэм интые, кыкетӥ улон сётон. Луоз асьтэ темадыя но гожтыны. Конкурслэн положениез.  Тужгес тунсыко ужъёс печатласькозы «Удмурт дунне» газетын. Йылпумъянъёс лэсьтэмын луозы 5-тӥ инвожое - Инкуазез утён нуналэ. Вормисьёс пусъемын луозы пӧртэм кузьымъёсын. Валтӥсез - удмурт нылпиослэн «Шундыкар» лагерязы путёвка.Ужъёсты келяно «Удмурт дунне» газетлэн редакцияз электрон почта пыр:  udmdunne@yandex.ru яке гожтэтэн таӵе адресъя: Ижевск, К. Маркс ульча, 274 номеро юрт, «Удмурт дунне» газетлэн редакциез.  Теги: удмуртдунне  